32 C O M M E N T A T I O 



antiquius habuerunt, quam ei adversari, Praeser- 

 tiin odium illud crevit post mortem Cimonis , qui 

 unus pacis seraper conciliator fuerat. Lubenter 

 adeo videbant Atlieniensium in socios saevitiam , ne- 

 cessariam illam quidem , sed tamen duram et odio- 

 sam : quin tempore belli Samii consiliura in con« 

 ventu sociomm agitarunt opem Samiis ferendi , bel- 

 lumque jam tunc suscepturi fuisse videntur, nisi 

 Corintiiiorum praevaluisset sententia, existiman- 

 tium cuique populo liberum esse debere suis sociis 

 poenam imponere (i). Atlienarum ergo poten- 

 tia (a), quae Lacedaemoniorum invidiam et metum 

 excitabat, unice vera fuisse videtur belli causa: 

 ejusdem orti occasio varie ab auctoribus narratur , 

 neque una fuit. 



Primura in bello , quod Corcyraeos inter et Co- 

 rinthios (3) ortum erat , Athenienses illorum par- 

 tes prudenti consilio Periclis amplexi erant (4) : 



quo 



(i) Ita certe gloriantur Corinthiorum legati apud Thuc. I.40. 

 I. Idem I. loi. jamannos aliquot ante irrumpere in Atticam , sq. 

 Thasiis sollicitatos voluisse Lacedaemonios , sed terrae motu 

 impeditos consilium reliquisse narrat. 



(3) Thuc. I. 23. 88. 



(3) Ab antiquissimis inde teraporibus videntur hae gentes sibi 

 fuisse adversariae. Craecorum certe primi certamen navale com- 

 miserunt. Thuc. I. 13. cf. Wessel. ad Herod. III. 53. 



(4) Plut. Ter. ap. Thuc. I. 44. s. Diod. Sic. XI. lUa socie- 

 tas cam Corcyraeis non erat illicita: nam in ipso foedere tri- 

 cennali sancitum erat , ut cuivis civitati Graecae , quae neutrius 



gen- 



